**1.1**

**Mesto Fiľakovo**

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa § 281 a nasl. zákona č. 513/1991 Zb. Obchodný zákonník v znení neskorších predpisov

vyhlasuje

**obchodnú verejnú súťaž**

**č. 05/2021**

**v zmysle uznesenia mestského zastupiteľstva č. 96/2021 zo dňa 16.09.2021**

**o najvhodnejší návrh na uzavretie Zmluvy o budúcej nájomnej zmluve**

**na prenájom budúceho majetku mesta**

**za podmienok zverejnených v prílohe**

**PREDMET SÚŤAŽE**

1. Predmetom obchodnej verejnej súťaže (ďalej len „OVS“) je uzatvorenie Zmluvy o budúcej

nájomnej zmluve na prenájom budúcej stavby mesta s názvom „Revitalizácia bývalej priemyselnej zóny na Šávoľskej ceste – Brownfield Fiľakovo“, obsahujúcej stavebné objekty: SO.01 Administratívna budova s úžitkovou plochou celkom 539,07 m2, SO.02 Skladová oceľová hala s úžitkovou plochou 972,51 m2, SO.03 Výrobná oceľová hala s úžitkovou plochou 975,95 m2, SO.04 Vrátnica, SO.05 Parkoviská, SO.06 Komunikácie, spevnené plochy, SO.07 Dažďová kanalizácia ORL, SO.08 Vodovodná prípojka, SO.09 Kanalizačná prípojka ČOV, SO.10 Trafostanica + VN prípojka, SO.11 Verejné osvetlenie, SO.12 Oplotenie a SO.13 Sadové úpravy (ďalej spoločne okrem SO.10 len ako „Stavba“) na pozemkoch parc. č. KN-C 3546/19, 3546/63, 3546/116, 3546/117, 3546/149, 3546/384, 3546/385, 3546/458, 3546/471, 3620/1 (=KN-E 760/5), 3788/1 (=KN-E 2331), 3794/1(=KN-E 2341) a 3882/2 (=KN-E 1414) v katastrálnom území Fiľakovo.

Predpokladaný termín uvedenia stavby do prevádzky je 10/2023.

**PODMIENKY SÚŤAŽE**

1. Súťaž sa začína dňa 23. novembra 2021, t.j. dňom jej uverejnenia na internetovej stránke mesta <http://www.filakovo.sk>, na úradnej tabuli mesta Fiľakovo a v tlači MY Novohradské noviny.

2. Využitie Stavby : ľahký priemysel.

3. Minimálna cenová ponuka za budúci prenájom : 70,000,00 EUR ročne, t.j. 5.833,33 EUR mesačne

4. Predpokladaná doba nájmu : od 10/2023 na dobu neurčitú

5. Návrh do OVS predkladá záujemca v zalepenej obálke, kde uvedie meno, adresu záujemcu a označenie „OVS č. 05/2021 – BROWNFIELD FIĽAKOVO - NEOTVÁRAŤ“-

V obálke záujemca predloží:

1. návrh Zmluvy o budúcej nájomnej zmluve
2. súhlas záujemcu so súťažnými podmienkami,
3. súhlas záujemcu so spracovaním osobných údajov na účely zabezpečenia úkonov spojených s OVS,
4. zámer na využitie Stavby s predpokladaným počtom vytváraných pracovných miest

6. Kritériom na vyhodnotenie ponúk je najvyššia ponúkaná cena za predmet súťaže v celku.

7. Návrh musí byť doručený na adresu vyhlasovateľa : Mestský úrad Fiľakovo, oddelenie ekonomiky a majetku mesta, Radničná 25, 986 01 Fiľakovo najneskôr do 31. marca 2022 do 14.00 hod. Návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do súťaže zaradený.

8. Návrhy predložené do OVS vyhodnotí komisia schválená Mestským zastupiteľstvom vo Fiľakove uznesením č. 96D/2021 zo dňa 16.09.2021. Výsledok OVS oznámi vyhlasovateľ účastníkom súťaže do 30 dní po ukončení vyhodnotenia súťažných návrhov.

9. Zasadnutie hodnotiacej komisie sa uskutoční v termíne najneskôr do 15.04.2022.

10. Vyhlasovateľ si vyhradzuje

- právo odmietnuť všetky predložené návrhy a ukončiť súťaž bez výberu návrhu,

- právo v odôvodnených prípadoch súťažné podmienky meniť alebo súťaž zrušiť,

- právo predĺžiť lehotu na vyhlásenie výsledku súťaže,

- právo v prípade formálnych nedostatkov návrhu, ktoré nemenia obsah, vyzvať navrhovateľa na doplnenie a vykonanie opravy,

- právo odmietnuť návrh, ktorý neobsahuje požadované náležitosti súťaže,

- právo odmietnuť návrh, ktorý obsahuje zjavne nepravdivé skutočnosti a informácie,

11. Záujemcovia nemajú nárok na náhradu nákladov spojených s účasťou na súťaži.

12. Ďalšie informácie na tel.: 047/4381001 kl. 124 alebo 0915264290, resp. [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 23.11.2021

v.r.

Mgr. Attila Agócs, PhD.

primátor mesta

Prílohy:

Súťažné podmienky **1.2**

Návrh Zmluvy o uzavretí budúcej Zmluvy o nájme **1.3**

Súhlas záujemcu so súťažnými podmienkami **1.4**

Súhlas záujemcu so spracovaním osobných údajov **1.5**

Pomocné dokumenty:

Koordinačná situácia stavby

Investičná pomoc v zmysle zákona č. 57/2018 Z.z.